‘Liberdrac’, l’aposta del Gremi de Llibreters pels ebooks – Leer en caso de incendio\n‘Liberdrac’, l’aposta del Gremi de Llibreters pels ebooks\nEls formats digitals cada cop estan més presents al sector editorial: escriptors que hi donen suport i d’altres que s’ho miren amb recel; editors que no volen ni parlar-ne i d’altres que hi veuen aquí un bon negoci de futur; llibreries que no poden competir en aquest mercat i d’altres que no pensen tirar la tovallola.\nPer fer front a les grans plataformes de venda de llibres digitals, el Gremi de Llibreters de Catalunya ha presentat Liberdrac, un portal de venda d’ebooks que ofereix una àmplia oferta de més de 10.000 títols en català i castellà i properament també en anglès, tant de fons com de les últimes novetats. D’aquesta manera, la gestió compartida de les quaranta llibreries que engeguen el projecte permetrà als petits establiments accedir amb més facilitat a aquest mercat i als grans reduir costos.\nLa nova plataforma Liberdrac comptarà també amb la venda d’un dispositiu e-reader, que s’actualitzarà contínuament, i que els usuaris podran trobar a les llibreries associades. Pel que fa als preus dels ebooks, els lectors trobaran títols des dels 2,84 euros en els llibres de fons.


Ferme de la Lande Martel Ducey França - Ofertes d'hotels amb els MILLORS DESCOMPTES EN LÍNIA\n17 route de la Lande Martel, Juilley, Ducey, França, 50220 - Molt bona ubicació - Veure al mapa\nMés informació sobre Ferme de la Lande Martel\nSi el que està buscant és per un hotel ben situat a Juilley, no busqui més enllà de Ferme de la Lande Martel. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nFerme de la Lande Martel ofereix un servei impecable i compleix amb totes les exigències dels més experimentats viatgers. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara calefacció, plat de dutxa per satisfer els clients més exigents. L'hotel ofereix instal.lacions fantàstiques, incloses jardí, per ajudar-vos a relaxar després d'un carregat dia a la ciutat. Sigui quina sigui la seva raó per visitar Juilley, el Ferme de la Lande Martel és el lloc perfecte per una estimulant i emocionant escapada.


Celibat en llibertat\nSon moltes les veus que en aquests temps s’alcen per atacar l’Església. El problema de la pederàstia, pecat molt greu comès per alguns clergues, no justifica tots els atacs que se’ns fan per totes bandes, no ens enganyem en això. A més dels atacs, ja de per sí tristos, cal afegir la moralina mundana que vol fer-nos entendre el gran error en el que vivim i ens movem els qui hem optat per creure en Crist, per professar la fe Catòlica i Apostòlica. [...]\nPor Xisco Novella / 23-04-2010 Leer más...\nEl vel i la creu\nAquests dies estam vivint una greu contradicció en el si de la nostra societat laica. Parl del mocador musulmà que una jove adolescent ha optat per portar a un institut de Madrid com a símbol religiós, com a expressió de la seva fe. [...]\nPor Xisco Novella / 30-04-2010 Leer más...\nQuè mos pot casar?\nEn arribar el maig record, amb enyorança de la meva infantesa, el mes de Maria que celebràvem a l’escola, escola pública que no per això minvava en el fervor de cantar “Venid y vamos todos con flores a Maria...”. Avui el maig te altres tons, és l’inici del bons temps i és el mes en el qual sol inaugurar-se la temporada d’esdeveniments socio-eclesials: baptismes, comunions, noces... És un temps propi per la festa, la llum acompanya i sembla que l’hivern ha quedat definitivament desterrat. [...]\nPor Xisco Novella / 08-05-2010 Leer más...\nEl que sigui i... a sopar!\nHo reconec, com més va més, estic carregat de manies. Jo crec que ja son coses de fadrí vell, rareses que amb el temps es van enquistant fins a conformar un caràcter estrany i mal d’anar entorn, càustic i malhumorat tot i que divertit per lo estrambòtic. Entre les moltes coses que em molesten (cada cop en tenc més), hi ha la d’haver d’acabar amb un sopar es faci el que es faci. [...]\nPor Xisco Novella / 18-05-2010 Leer más...


Paul Greengrass i Tom Hanks, nou treball en comú\nDOBLET D'EDGARD WRIGHT\nEl director i guionista Edgar Wright ha anunciat quins seran els seus dos propers projectes. El primer serà un thriller de terror psicològic ‘Last night in Soho’, escrit pel mateix Wright junt a Krysty Wilson-Cairns. Del guió, que el propi cineasta ha comentat que té influències de clàssics del gènere com ‘Repulsión’ i ‘Amenaza en la sombra’, només es coneix que transcorre al Londres actual i que la seva protagonista és una dona, interpretada per Anya Taylor-Joy, que continua en el gènere de terror després del seu debut a La bruja i de Múltiple i la seva seqüela Glass. El film comença el rodatge l’estiu d’enguany i s’estrenarà al 2020. Després d’aquesta pel·lícula Wright dirigirà la continuació del thriller Baby driver (2017) novament amb Ansel Elgort de protagonista, de la que el cineasta ha confirmat que ja ha acabat la redacció del guió. Aquest darrer projecte encara no té dates de rodatge ni d’estrena anunciades.\nSEGON FILM D'ANEESH CHAGANTY\nDesprés de l’èxit de taquilla i crítica de la seva òpera prima ‘Searching’ (estrenada l’any passat) el director i guionista Aneesh Chaganty ha anunciat que el seu segon film serà novament un thriller de terror: ‘Run’, del que també serà guionista junt a Sev Ohanian. De la història només es coneix que està protagontizada per una adolescent que està confinada a casa seva, on rep classes particulars. La seva vida pateix un canvi radical quan descobreix el fosc secret que amaga la seva mare. Sarah Paulson, que encara té en cartellera la taquillera Glass, continuarà al cinema de terror interpretant a la mare en aquest film en que l’acompanyaran Kiera Allen, Pat Healy, Bradley Sawatzky i Eric Athavale. La pel·lícula no té data de rodatge anunciada però sí que s’ha confirmat que arribarà als cinemes al gener de 2020.\nPAUL GREENGRASS TORNA A DIRIGIR A TOM HANKS\n6 anys després de ‘Capitán Phillips’ (que va ser nominat a 6 oscars, entre ells el de millor pel·lícula) el seu director, Paul Greengrass, i el seu protagonista, Tom Hanks, tornaran a coincidir a ‘News of the world’; trasllat a la gran pantalla de la novel·la homònima de l’autor Paulette Jiles, adaptació a càrrec de Luke Davis (nominat a l’oscar al millor guió adaptat en la penúltima edició dels oscar pel film ‘Lion’). La història se situa dies després de la Guerra Civil d’EEUU i narra com un vidu i veterà capità de l’exèrcit, Jefferson Kyle Kidd (a qui donarà vida Tom Hanks), viatja per l’estat de Texas llegint els diaris als analfabets habitants dels poblets que visita explicant-los les notícies. Durant el seu viatje coneix una nena de 10 anys, a la que ha criat la tribu índia Kiowa després de l’assassinat dels seus pares, i decideix acompanyar-la en la recerca de la resta de la seva família. El projecte encara no té dates de rodatge ni d’estrena anunciades.\n« Biopic de David Bowie\nCalendari d’estrenes cinematogràfiques de DC »


La Cotorra de la Vall: Avui, dimecres, pot ser un bon dia ( o sobre la situació política al País Valencià)\nAvui, dimecres, pot ser un bon dia ( o sobre la situació política al País Valencià)\nAvui dimecres estava marcat en roig en el calendari del PSOE com a límit per a aconseguir un acord global amb Compromís. Però a 24 hores de la constitució dels Corts, les posicions entre tots dos partits semblen més allunyades que mai. Açò almenys semblava ahir.\nS’havia arribat a un principi d'acord sobre el programa, però les declaracions del portaveu de Compromís en la comissió negociadora, Pasqual Mollà, defensant a Oltra com a presidenta van prendre el foc en el PSOE. Ximo Puig en Onda Cero parlava d’impulsar un govern que tinguera "en compte també als votants del PP" i puntualitzava que una aliança en tripartit no era "necessària" per al canvi. La mà estesa a Ciutadanos.\nEl següent pas del PSOE va ser convocar als mitjans de comunicació: el secretari d'Organització, Alfred Boix, anunciava la suspensió de les negociacions amb Compromís. Es deixava en l'aire l'alcaldia de València per a Joan Ribó (Compromís), posició amenaçadora que resultava difícil de creure després de la bona disposició del candidat socialista, Joan Calabuig, per a afavorir la investidura de Ribó.\nCompromís assegurava ahir que la reunió del dilluns sobre els eixos programàtics com la relacionada amb els pactes locals mantinguda ahir dimarts, es van celebrar dins de la "normalitat". En aquest sentit, van remarcar que fins i tot s'havia concretat per al dijous una següent cita per a seguir avançant en els acords municipals.\nA més, van assegurar que des de la coalició s'havia rebut 'llum verda' al document final sobre els eixos programàtics de dilluns que s'havia remès als socialistes. Un full de ruta que havia de presentar-se aquest dimecres en roda de premsa que, finalment, no s'ha convocat.\nCompromís ha confirmat que ahir van seguir en diversos municipis les negociacions entre ambdues formacions malgrat suspensió anunciada. Fins i tot hi ha dirigents que veuen la reacció del PSOE vinculada al pacte aconseguit entre el PSOE d'Andalusia i Ciudadanos. O siga, diem nosaltres, el PSOE podría haver usat la tàctica de “que pot venir el llop” per a donar-li un toc a Compromís.\n"L'órdago" plantejat pel PSOE no alterava a Compromís, qui a través de Pasqual Mollà va reiterar la seua defensa de la candidatura de Mónica Oltra per a la Presidència de la Generalitat i va atribuir la reacció socialista a una "rabieta per no haver digerit el resultat". Compromís segueix avançant en el full de ruta de programa del nou govern sense fer cap moviment de cara a la negociació de la Presidència de la Generalitat ni del futur Consell.\nLes possibilitats que s'obrin per al PSOE de Puig són complicades:\n-Cercar una aliança amb Ciutadans que li permeta la investidura la setmana que ve. Pot semblar una opció atractiva, però aquesta possibilitat té un greu problema: la suma de PSPV (23) i C's (13), 36 escons, necessitaria per a la futura investidura d'una abstenció del PP, que semblava disposat a açò perquè Compromís no poguera entrar en el govern però ara ja haurien fet un pas arrere i han negat qualsevol suport a la investidura de Puig.\nDifícil distingir entre els “farols” i les realitats, però un fet és segur: C's, i especialment el PP, li faran suar a Puig la seua investidura. O dit d'una altra manera: Quin serà el preu polític que el PP faria pagar al PSOE per a autoritzar eixa operació? I al final… Puig amb un govern en una posició feble.\n-Reprendre les relacions amb Compromís. El problema per a Puig ve per dues vies: el pas de suspendre les negociacions l’han donat els socialistes i, d'altra banda, la data límit d'avui dimecres autoimposada pel PSOE sembla de difícil compliment.\nÉs a dir, complicat que tot torne a com estava si els socialistes no fan el pas i, encara que ho facen, és probable que no aconseguesquen tots els objectius que s'havien fixat per a avui.\nUna via intermèdia: aprovar públicament el document programàtic i recuperar les negociacions amb Compromís per a arribar a un acord sobre la presidència dels Corts. Açò com a pas previ per a tractar de resoldre els conflictes pendents en els ajuntaments, que es constituiran dissabte que ve 13 de juny. Ajornaria la resolució avui dimecres, que era el que volia Puig, de totes les grans qüestions de la futura Generalitat, començant per la Presidència mateixa.\nBasat en un text de Valenciaplaza


La Universitat de València, segona millor d’Espanya en el Webometrics Ranking del CSIC\nImatge del rectorat de la Universitat de València - ROBER SOLSONA\nEn la classificació també s’analitzen com a indicadors l’obertura i transparència\nVALÈNCIAActualizado: 01/08/2018 12:39h\nLa Universitat de València és el segon centre d’ensenyament superior espanyol en presència i visibilitat a la web, solament superat per la Universitat de Barcelona, segons el Ranking Web (Webometrics) d’universitats, una iniciativa del grup de recerca Cybermetrics Lab del CSIC, el qual analitza quasi 12.000 entitats. La institució ha millorat la seua posició a escala mundial, on avança 23 posicions i torna a estar entre les 200 primeres universitats (lloc 189), i a Europa, on ha millorat onze llocs i arriba a la posició 58.\nEl Rànquing Web (Webometrics) d’universitats es publica des de 2004 un parell de vegades a l’any, a la fi de gener i de juliol. Els indicadors amb més pes en aquesta classificació són l’impacte i la visibilitat (50% del total de la puntuació), el qual mesura el nombre de xarxes externes amb backlinks o enllaços des d’altres webs a les pàgines de cada institució; i l’excel·lència (35%), que quantifica el nombre d’articles acadèmics de cada centre publicats en revistes internacionals d’alt impacte situats entre els més citats.\nEn aquest rànquing també s’analitzen com a indicadors l’obertura i transparència (10% del total), apartat en el qual es calcula el nombre de citacions dels principals autors de la institució en Google Scholar; i la presència (5%), que és el nombre de pàgines del domini web principal de cada institució.\nAixí, per indicadors, en presència, la Universitat de València es col·loca en el lloc 72 del món, al qual ascendeix des de la posició 212 que ocupava al gener de 2018; i en obertura se situa al número 97. En impacte, el primer centre acadèmic valencià d’ensenyament superior ascendeix al número 300 i per tant millora quatre posicions respecte a gener de 2018; mentre que en excel·lència també avança nou llocs, fins al 230 mundial.\nA escala mundial el Webometrics està encapçalat per les universitats d’Harvard, Stanford i el Massachusetts Institute of Technology, mentre que a Europa lideren la classificació les Universitats d’Oxford, Cambridge i College London. A Espanya, després de les universitats de Barcelona i de València, els cinc primers llocs els ocupen l’Autònoma de Madrid i les Politècniques de Madrid i de València.\nElecciones generales 2019: El pulso final de Santiago Abascal a Pedro Sánchez: Vox dará un mitin con 10.000 fieles en Valencia


Compromís Social > Àrees > Sostenibilitat > En què treballem? > Comunicació > Introducció\nUdG Compromís socialÀreesSostenibilitatEn què treballem?ComunicacióIntroducció\nAmb el procés de comunicació ambiental es pretén promocionar un canvi col·lectiu, resultat potser, de petits canvis individuals, que estiguin en sintonia amb la nova cultura de la sostenibilitat. La línia estratègica sobre Comunicació Ambiental és el mitjà a través del qual es fa difusió dels objectius, els projectes, els àmbits de treball i les accions relacionades amb l'estratègia universitària del Pla d'Ambientalització. Aquesta línia estratègica vol donar a conèixer les accions dissenyades directament per l' Oficina Verda però també vol fer-se ressò de la participació i difusió d'estratègies, accions, campanyes, etc. organitzades per altres institucions.\n“Cal saber començar i el començament només pot ser anticonvencional i marginal. (...) Com sempre la iniciativa només pot venir d'una minoria, al començament incompresa, de vegades perseguida. Més endavant es produeix la disseminació de la idea, que quan es difon es torna una força activa”


SK Apartments Rust Alemanya - Ofertes d'hotels amb els MILLORS DESCOMPTES EN LÍNIA\nFranz-Sales-Str. 26, Rust, Rust, Alemanya, 77977 - Veure al mapa\nMés informació sobre SK Apartments\nCal que informeu el SK Apartments de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 200 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.\nTots els tipus de viatgers (387) Parelles (46) Viatgers en solitari (3) Famílies amb infants petits (202) Famílies amb infants grans (51) Grups (85)


L'amagatall secret de les nenes de Mèxic - Regió7 :: El Diari de la Catalunya Central\nL'amagatall secret de les nenes de Mèxic\n«Ladydi» L'escriptora Jennifer Clement denuncia el drama que es viu en moltes comunitats d'un país on el segrest i tràfic de joves, de totes les edats, és un problema greu que ha augmentat en els darrers anys.\n18.07.2014 | 19:44\nQuan l'escriptora Jennifer Clement va saber que hi havia nenes a Mèxic que s'amaguen en forats perquè no les «robin» les organitzacions criminals, es va sentir «atrapada» per la història però diu que no va ser conscient que «Ladydi» era una novel·la «de protesta social» fins que va ser publicada. Clement assegura en una entrevista que sempre escriu sobre coses que l´atrapen: «són històries que no em deixen abandonar-les i tinc tendència en tots els meus llibres a escriure sobre persones desprotegides». La seva última novel·la, Ladydi, editada per Lumen, retrata l'infern que es viu a les muntanyes de Guerrero, a Mèxic, on «el millor que li pot passar a una nena és néixer lletja, perquè quan els traficants de droga se n´enteren que hi ha una jove bonica, es desplacen com voltors a la recerca de la seva presa desitjada». «És un fet universal que la dona no té valor ni estatus, ho veiem a tot arreu del món, però a Mèxic és un problema especialment fort perquè la llei no funciona i en una comunitat rural si a una mare li roben a una filla, no té a qui anar a denunciar-ho», explica Clement.\nAquestes nenes, a les quals les seves mares «enlletgeixen» amb talls de cabell propis dels nens o pintant-los de negre alguna dent, s'amaguen en forats quan senten cotxes apropar-se i de vegades tenen sort, però en altres ocasions no i són descobertes. Això li passa a l'amiga de Ladydi, la protagonista de la novel·la que dóna veu a les nenes robades, sobre les quals no hi ha xifres ni registres\noficials, ja que és una realitat que les autoritat oculten.\n«Vaig escriure aquesta història perquè em va commoure molt. Vaig parlar durant deu anys amb moltes dones» recorda aquesta escriptora nascuda als Estats Units el 1960 però que es va traslladar a Mèxic, amb els seus pares, quan tot just tenia 1 any, per motius laborals del seu pare. Jennifer Clement destaca el paper de la literatura per denunciar aquestes realitats: «Intento mitjançant la literatura de donar cara i veu a les xifres, donar-los ànima. Si llegeixes una novel·la i t'enamores dels personatges ja no són xifres, poden\nser la teva filla o la teva dona». «El tràfic de dones i nenes, el robatori de joves és un problema tan terrible que es pot tractar des de molts\npunts de vista», assenyala l'escriptora que creu que, a més de les ONG i les organitzacions de drets humans, les arts i, en concret, la literatura tenen un paper molt important perquè hi hagi una major conscienciació. Tot i reconèixer que no és una experta en el tema, Clement recalca que en els últims deu anys el robatori de nenes i joves ha crescut molt, atès que «les organitzacions criminals s'han adonat que es pot vendre una bossa de droga una vegada, però que a una dona se la pot vendre diverses vegades, fins i tot només en un dia». No obstant, Ladydi és un llibre ple de poesia perquè en la literatura d'aquesta escriptora reflecteix les contradiccions del món, de manera que «allò diví conviu sempre amb l´ésser humà, amb la bellesa i amb la lletjor».


La Nostra Volta [Surfing 'n' Riding the World]: Nova data de sortida...Dilluns 14 d'octubre!\nNova data de sortida...Dilluns 14 d'octubre!\nDesprés de parlar amb la companyia aèria hem pogut canviar les dates dels bitllets d'avió sense uns cost excessiu, degut a que l'autocaravana va amb 7 dies de retard. Està prevista la seva arribada a Montevideo, Uruguai el 12 d'octubre.\nAfter talking with the airline company, we could change the dates of the tickets without an excessive cost, we had to change them because the motorhome is 7 days delayed. Scheduled arrival at Montevideo, Uruguay is on October 12. We are flying from Barcelona to Uruguay on October 14. Here we go!!!\nPer fi la companyia marítima ja ens ha confirmat que l'autocaravana està embarcada i ara sí, tot va sobre el previst. A més, mitjançant la web http://www.marinetraffic.com podem saber la seva localització, aquí tenim el nostre vaixell (Grande Cameroon de Grimaldi Cargo):\nEl dilluns 14 d'octubre surt el nostre vol de Barcelona a Montevideo, fent escala a Sao Pablo, Brasil. Cada vol ens han costat 625€ més un recàrrec de 60€ per canviar les dates. Recàrrec que ens surt a compte ja que sinó hauríem d'allotjar-nos una setmana a la capital d'Uruguai.\nVinga, que ja queda poc per a que comenci l'aventura!


Club Atletisme Vall d'Albaida-Stocklogistic: de gener 2015\nLorena Perales guanya el Cross d'Alcoi\nLorena Perales primera al Cross d'Alcoi\nEl passat diumenge 25 de gener es va disputar el Cross d'Alcoi, cinquena prova puntuable del circuit autonòmic de camp a través. Lorena Perales va ser l'atleta més destacada del CAVA, en aconseguir un clar triomf en la prova infantil. Lorena va superar les seues rivals amb comoditat i apunta molt alt per als propers campionats autonòmics, tant de cross com de pista coberta. Les seues companyes Silvia Barberà i Sara Maset van arribar setena i novena, també en una molt bona actuació. En xics, Cristian Piñeiro fou el 14 i Ruben Requena el 24. En categoria juvenil Josep Barberà fou quart, era la primera vegada en tota la temporada que no estava al pòdium. Tot i això, continua encapçalant la classificació del circuit autonòmic de cross. Víctor Sanz va acabar el 12, Javier Micó el 18 i Josep Asensio el 19. En junior, Cristian Francés acabà el setè, mentre que en promeses Gilberto Vicedo fou sisè i Esteban Espí el 11. Pel que fa a les xiques, la juvenil Laura Navalón tornava a fer una bona prova en acabar vuitena, mentre que Sofia Cambra sols pogué ser la 13 en cadets, degut a uns problemes de salut.\nPublicat per CAVA a 1/26/2015 11:48:00 p. m. Cap comentari:\nL'equip cadet femení vuité a l'autonòmic de clubs en pista coberta.\nEl passat dissabte 24 de gener es va disputar el Campionat Autonòmic cadet en pista coberta, en el qual va participar l'equip femení del CAVA. Les xiques cadets es classificaren en vuitè lloc amb in total de 29 punts. Va ser una competició molt digna per a les joves atletes, que saberen sobreposar-se a les importants baixes, algunes en la mateixa competició, que van patir. Les actuacions individuals més destacades van ser les de Júlia Bañuls quarta en salt amb perxa amb 2'10 metres i també en salt d'alçada amb 1'36 metres i el cinquè lloc i nova millor marca personal de Lara Ortiz als salt de llargada amb 4'66 metres. Però per damunt de tot va quedar eixa sensació d'equip amb els canvis d'última hora, com Andrea Sanchis que va fer tant el triple salt com el 3000 llisos sense haver entrenat per eixes proves. O el gran relleu que van fer Lara, Gemma Piera, Ana Penadés i Ana Hernández. Queda el repte ara de participar en la final autonòmica a l'aire lliure. El nivell està molt alt perquè fins a 14 equips optaren per intentar classificar-se en pista coberta. Enhorabona a totes i a seguir lluitant.\nPublicat per CAVA a 1/26/2015 10:48:00 p. m. Cap comentari:\nSofia Cambra i Josep Barberà tercers al Cross de La Nucia\nLa localitat alacantina de La Nucia va acollir la quarta prova del Circuit Autonòmic de Camp a Través el passat diumenge 11 de gener. Fins allà es desplaça una xicoteta representació del CAVA, la qual va obtindre molt bons resultats. La primera en competir va ser Sofia Cambra, la qual va aconseguir un treballat tercer lloc en la prova cadet. Era la primera vegada que Sofia aconseguia pujar al pòdium en la temporada del circuit de cross dels tres en els que ha participat. A més, en categoria juvenil Josep Barberà va aconseguir també el tercer lloc, tot i no tindre el millor dia, el que li permet seguir encapçalant la classificació del Circuit en categoria juvenil. Els seu companys d'equip Javier Micó, Víctor Sanz i Josep Asensio van ocupar els llocs 13, 14 i 15. En xiques, Laura Navalón va fer una gran competició que li va permetre un molt meritori vuité lloc, gràcies a la seua intel·ligència, ja que es va saber regular molt bé en tot moment. Per últim, en categoria junior, el mallorquí Fran de la Insua es va quedar molt prop del pòdium en arribar quart.\nPublicat per CAVA a 1/11/2015 09:37:00 p. m. Cap comentari:\nLorena Perales, Nico Azorín i Sílvia Barbera, medallistes al provincial infantil de pista coberta\nEls atletes del CAVA van disputar el dissabte 10 de gener el Campionat Provincial Individual Infantil al Palau Lluís Puig de València. Aquesta competició també va servir com a control en vàries proves en la categoria cadet. Lorena Perales es va proclamar campiona provincial en guanyar la prova dels 2000 llisos amb autoritat sobre la resta de les rivals. Va aconseguir una marca de 7 minuts i 54 segons en la distància, quedant-se molt a prop de la seua millor marca personal. Nico Azorín fou segon en la prova dels 1000 llisos amb una marca de 3 minuts i 12 segons i tan sols es va veure superat en els últims metres pel primer classificat. A tots dos els separaren només 2 centèsimes. La tercera medallista va ser Sílvia Barberà en la prova dels 500 llisos, amb un temps de 1 minut i 31 segons, nova millor marca personal. A més, als 60 llisos aconseguí fer 9'27 segons. També destacada fou la marca de Marina Agustín als 60 llisos amb 8'82 segons. A més, també participaren Paula Simón als 60 llisos, Sara Maset als 500 llisos i Aida Navalón als 60 llisos i el pes.\nPel que fa al control cadet, la gran majoria de les atletes del CAVA participaren en la prova dels 60 llisos, on van destacar Elena Vidal i Lara Ortiz amb 8'63 i 8'64 segons respectivament., mentre que als 1000 llisos Sandra Campos i Núria Valdés aconseguiren un temps de 3 minuts i 44 segons.\nPublicat per CAVA a 1/11/2015 09:34:00 p. m. Cap comentari:\nL'equip cadet femení vuité a l'autonòmic de clubs ...\nSofia Cambra i Josep Barberà tercers al Cross de L...\nLorena Perales, Nico Azorín i Sílvia Barbera, meda...


Compromís participa a les XIII Jornades Republicanes – Compromís per Castelló\nPublicat el 27 Abril 2017 en Temes municipals\nLa darrera setmana posàvem fi a les XIII Jornades Republicanes. Des de Compromís vàrem participar amb dues activitats, una xarrada amb el títol “L’educació en la II república”, amb el professor Sánchez Cervelló i un homenatge a les víctimes al cementeri de Castelló.\nUs passem el manifest que va llegir la nostra companya Ali Brancal al cementeri:\nCOMPROMÍS AMB LES VÍCTIMES DE LA REPRESSIÓ FRANQUISTA A CASTELLÓ\nEn primer lloc cal afirmar que el règim franquista que s’implantà a Castelló aquell 15 juny de 1938, i posteriorment arreu del País Valencià, practicà una repressió sistemàtica, metòdica, implacable, assassina, indiscriminada; però també persistent en el temps.\nNo podem oblidar que Franco pel que fa a la repressió política i a la repressió cultural la seues van ser molt més pitjor que la feixista d’Itàlia i la del nazisme d’Alemanya; perquè la finalitat que perseguia el franquisme amb esta repressió era imposar per la força un règim dictatorial feixista. Dit altrament, la seua repressió va ser consubstancial amb el règim imposat, perquè necessitava consolidar-se per la força de les armes; atès que mai no havia guanyat cap elecció democràtica.\nDit altrament, el que es perseguia era eliminar o anular políticament els republicans vençuts, perquè es volia evitar que mai més hi fora possible un règim com el de la Segona República. És per això que nosaltres volem retre un homenatge i dignificar els vençuts i les vençudes. Nosaltres ho volem fer, perquè són persones i representen la democràcia i els valors republicans de la igualtat, la fraternitat, la llibertat i l’antifeixisme.\n. Esta repressió feixista, en conjunt, va tenir moltes vessants: l’exili, la presó, les depuracions, les multes, la pèrdua de béns, la humiliació, l’exclusió social, etc.; tanmateix, hui no podem oblidar aquella que va ser encara més colpidora, la de les víctimes mortals, la dels afusellats després de la paròdia d’un juí sumaríssim.\nCal recordar que molts dissabtes i fins a juny de 1944, a la matinada, -altres vegades a les 11 del matí tot cercant l’escarment de la població- eren afusellats al voltant d’uns 30 republicans vençuts al riu Sec, davant del cementeri.\nEls primers afusellats van tenir lloc l’11 de juliol de 1938, només 26 dies després de la conquista franquista de la capital de la Plana, amb un total de 20 afusellats i quatre execucions mitjançant el garrot vil. Aquests primers afusellats, la gran majoria corresponien a militars i soldats de la Brigada Mixta republicana 107, perquè esta unitat militar, formada per soldat d’esquerres, havia realitzat la defensa heroica contra el feixisme de les comarques de Castelló, i d’una manera especial de la ciutat de Nules. Eren presoners perquè alguns dels seus membres foren copats en una zona entre Borriana i el riu Millars. Tot i que foren afusellats el dia 11 de juliol de 1038, van ser jutjats en consell de guerra el dia 4 de juliol de 1938.\nNo podem oblidar que van ser afusellat o executats 1305 persones que eren veïns o veïnes de les comarques de Castelló. La repressió franquista, doncs, ací fou especialment brutal com a conseqüència de la gran resistència que va presentar el poble castellonenca a les tropes del general franquista Aranda; fins al punt que si la mitjana del País Valencià era de 2’34 per cada mil habitants, la mitjana d’afusellats a Castelló i els seus pobles gairebé la duplica, és a dir, va ser de 4’13 per cada mil habitants. D’aquests assassinats uns 962 foren soterrades al cementeri de Castelló; però 529 ho foren en esta fosa comuna on estem també anomenat ‹‹cementeri civil›› i 358 a les fosses del cementeri gran o catòlic\nGairebé tots els intel•lectuals que havien fet de la Segona República L’Etapa Daurada de la cultura castellonenca hagueren d’exiliar-se com ara: Gaietà Huguet i Segarra, Diego Perona, El metge Miguel Peña, Vicente Sos Baynat, José Royo Gómez, etc.\nAltrament, entre els primers afusellats de 1938 i 1939 trobem a Castelló destacats noms de la vida local i provincial i també dels àmbits de la comunicació, la cultura i el sindicalisme castellonenc, la qual cosa corrobora la recerca franquista de l’extermini dels republicans que havien ocupat algun càrrec en la República.\nSense ànims d’excloure a ningú, perquè tots eren víctimes de les seues idees i dels valors que representaven, cal citar algunes persones de Castelló que demostra que Franco amb el seu assassinat perseguia desmantellar els aparells de l’Estat republicà. Foren afusellats per les seues idees republicanes d’esquerres:\n• Cesar Zapico de la Mota, membre de la UGT i del Partit Comunista, col•laborador del periòdic Generació Roja.\n• Rodríguez Pérez, més conegut com Rodríguez de Murviedro, vocal del Comitè del Front Popular i redactor en cap de l’Heraldo de Castellón.\n• Vicent Petit, secretari local de la CNT, branca de la metal•lúrgia.\n• José Baldayo Balaguer, President de l’Audiència Provincial, del Tribunal Popular i vocal del Consell Provincial.\n• Jaime Albiol Melià, membre del comitè provincial d’Unión Republicana, regidor de l’Ajuntament de Castelló.\n• Tomás Albiol Tárrega, Delegat d’Abastos i membre del Front Popular.\n• Rafael Andreu Garcia: President de les Joventuts d’Esquerra Republicana (IR) de Castelló.\n• Manuel Gimeno Segarra, representava al PSOE en el Comitè Antifeixista de Castelló, Delegat de Governació i Vicepresident de la Junta d’Obres del Port, afusellat el 28/6/40.\nA més a més, cal recordar que tots els vençuts republicans no executats, quan sortiren de la presó, en les seves localitats d’origen, se’ls convertia en uns marginats, marcats socialment, eren víctimes, doncs, de l’anomenat exili intern.\nA tots i a totes, també els anònims i les anònimes, hui els hi volem dignificar i dir-los que estaran sempre presents en la nostra memòria i que seguirem la seua lluita per millorar la democràcia. Que tots els militants i simpatitzant de Compromís lluitarem per fer un món millor, més just, més valencià, més igualitari. Altrament farem tot el possible perquè mai més siguen possibles règims feixistes totalitaris que han segut la causa principal de la seua mort.\nVisca la República…!!!! El País Valencià demà serà republicà….!!!\nCastelló a 22 d’abril del 2017\nCompromís fa una crida a la participació ciutadana en la manifestació del Primer de Maig per fer front al vessant més dur del capitalisme →


Ordre d'arrest per extradir 12 veneçolans del cas Pdvsa\nOrdre internacional de detenció a 12 veneçolans pels suborns a Pdvsa\nEs tracta de directius de la petroliera i altres càrrecs polítics que van cobrar a canvi de concessions d’obres públiques multimilionàries\nL'exambaixadora de Veneçuela a la Xina, Rocío del Valle Maneiro, és una de les persones incloses en la ordre internacional de detenció.\nLa batlle Canòlic Mingorance ha instat l’ordre internacional de detenció per a dotze persones presumptament involucrades en la xarxa de suborns per al saqueig de la petroliera nacional veneçolana Pdvsa. Els acusats formen part del grup que a través de les societats pantalla que creava BPA Serveis i dels comptes a BPA van saquejar la petroliera pública per un volum global d’uns dos mil milions de dòlars. Aquest és el cas més important dels que va citar el Tresor dels Estats Units per fer la nota que comportava la mort de Banca Privada.\nL’ordre demana que s’arresti Eudomario Carruyo (exdirector de finances de Pdvsa); Ingrid Consuelo Sánchez González (supervisora de la petroliera a la península Ibèrica); Mariela Mercedes Matheus Baptista (supervisora de pagaments de Pdvsa); Julia Elba Van Den Brule (advocada del ministeri d’Energia); Alfonso Javier Rodríguez Navas (responsable de projectes de Corpoelec [filial de la petroliera]); Ceciree Carolina Casanova Rangel (gerent de recursos humans d’electricitat de caracas [filial de Pdvsa]); Rocío del Valle Maneiro (ambaixadora de Veneçuela a la Xina del 2004 al 2013); Ruben Darío Figuera Olivari (membre de l’Institut Nacional de Canalitzacions); Ramon Elías Morales Rossi (secretari de seguretat ciutadana de Caracas); Luis Abraham Bastidas Ramírez (gerent del departament de logística de Pdvsa i cosí de Rafael Ramírez, exministre d’Energia i expresident de Pdvsa, amic íntim d’Hugo Chávez, pes pesant del règim i presumpte cap a l’ombra de tota la trama); Gerardo Elías Esteves Duque (secretari general del govern del districte metropolità de Caracas); i Carlos Enrique Luengo Herrera (vicepresident de recursos humans a Cadafe [filial de Pdvsa]).\nLa resolució de la Batllia s’acompanya de les informacions perquè la Interpol actuï i els pugui arrestar. La voluntat de Mingorance, que en realitat no serà qui continuï amb aquestes accions perquè el mes vinent deixa la Batllia especialitzada per passar a ser magistrada del Tribunal de Corts, és que els dotze acusats puguin ser extradits a Andorra per ser interrogats sobre les presumptes activitats il·lícites.\nEls principals caps de la trama, però, no estan en aquest llista, ja que es troben arrestats o a Veneçuela, Estats Units o Espanya. El cap visible del grup, Diego SalazarCarreño (cosí de l’home fort del règim Rafael Ramírez Carreño); els ex-viceministres d’Energia, Nervis Villalobos i Javier Alvarado; el principal administrador, Luis Mariano Rodríguez Cabello; i l’assegurador, Omar Farías, entre altres, van ser els inicialment imputats. El grup, segons l’aute, unia els càrrecs públics que feien les concessions d’obres amb un equip que es dedicava a cobrar les comissions a les empreses d’un 10 o un 15% si volien obtenir els concursos.\nEXEMPLE PRÀCTIC DE COM EL GRUP S'ENRIQUIA A COSTA DE LA PETROLIERA\nCanòlic Mingorance detalla desenes d’operacions fraudulentes de diferents tipus que permetien el grup enriquir-se a costa de Pdvsa. Un dels casos és paradigmàtic del flagrant modus operandi. La filial nord-americana de Pdvsa Citgo Petroleum estava construint un oleoducte a l’Estat d'Anzoategui. Per fer la canonada contracta una empresa local anomenada Cofab a canvi de 21 milions de dòlars. Automàticament, Cofab convoca “curiosament”, segons recull l’aute, una junta d’accionistes a la seu de Citgo, a Houston, i aprova augmentar el capital social de l’empresa. Les accions són adquirides per un ciutadà nord-americà que automàticament les ven a Eudomario Carruyo, que és el director financer de Pdvsa i la persona que autoritza els pagaments. A través d’una societat pantalla anomenada Biford passa a tenir, el 22 d’octubre del 2008, el 36% de l’empresa a la qual la filial de Pdvsa li ha concedit els 21 milions d’euros. Però per intentar amagar la jugada, el mateix Carruyo ha venut les accions a Diego Salazar (el cap de la trama) per dos milions de dòlars que són enviats al compte de Carruyo, a BPA, el 4 de juliol. Per tant el pagament es realitzen tres mesos abans que Carruyo hagi signat el contracte que li atorga les accions. El grup passa a tenir les accions de l’empresa que ha rebut la concessió.\nTrobo a faltar que s'expliqui que la mateixa Batlle va desbloquejar els fons i que el tribunal de corts va ratificar el desbloqueig per falta de proves. I que ha passat ara?